32004R0499
L 080/24
JURNALUL OFÍCIAL AL UNIUNII EUROPENE
REGULAMENTUL (CE) NR. 499/2004 AL COMISIEI
din 17 martie 2004
de modificare a Regulamentului (CE) nr. 1082/2003 în ceea ce privește termenul și modelul aplicabile transmiterii de informații în sectorul cărnii de vită și mânzat
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1760/2000 al Parlamentul European și al Consiliului din 17 iulie 2000 de stabilire a unui sistem de identificare și înregistrare a bovinelor și de etichetare a cărnii de vită și mânzat și a produselor pe bază de carne de vită și mânzat, precum și de abrogare a Regulamentului (CE) nr. 820/97 al Consiliului (1), în special articolul 10 litera (d),
întrucât:
(1)
Regulamentul (CE) nr. 1082/2003 al Comisiei (2) stabilește normele de aplicare a Regulamentului (CE) nr. 1760/2000 în ceea ce privește controalele minime ce trebuie efectuate în cadrul sistemului de identificare și înregistrare a bovinelor.
(2)
Este necesar să se alinieze termenul de comunicare a controalelor anuale în conformitate cu Regulamentul (CE) nr. 1082/2003 cu termenul prevăzut pentru prezentarea rapoartelor privind primele anuale în conformitate cu Regulamentul (CE) nr. 2419/2001 al Comisiei din 11 decembrie 2001 privind normele de aplicare a sistemului integrat de gestionare și control referitor la anumite scheme de ajutoare comunitare stabilite de Regulamentul (CEE) nr. 3508/92 al Consiliului (3).
(3)
Pentru a se asigura o cooperare eficientă între statele membre și Comisie, în ceea ce privește prezentarea la Comisie a rezultatelor controalelor realizate în sectorul cărnii de vită și mânzat, în cadrul rapoartelor anuale prevăzute în articolul 5 alineatul (1) din Regulamentul (CE) nr. 1082/2003, este important să se îmbunătățească modelul existent pentru transmiterea acestor rapoarte, pentru a ameliora calitatea informațiilor și pentru a facilita compararea acestor rapoarte.
(4)
Regulamentul (CE) nr. 1082/2003 trebuie modificat în consecință.
(5)
Măsurile prevăzute în prezentul regulament sunt conforme cu avizul Comitetului pentru Fondul European de Orientare și Garantare Agricolă,
ADOPTĂ PREZENTUL REGULAMENT:
Articolul 1
Regulamentul (CE) nr. 1082/2003 se modifică după cum urmează:
1.
la articolul 5 alineatul (1), data „1 iulie” se înlocuiește cu data „31 august”;
2.
anexa I se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 martie 2004.